OpenLLM-France/wikimedia huggingface dataset:
# Chinchayqucha

Chinchayqucha o Llac Junín, La paraula Chinchayqocha prové de l'idioma quítxua "llac del nord" o "llac ocelot". Llac Junín rep el nom de la localitat de Junín És el llac més gran que està completament dins Perú (el Llac Titicaca el comparteixen Perú i Bolívia). Es troba a una altitud de 4,082 metres sobre el nivell del mar. El Chinchayqucha és un important lloc per observar els ocells.
Ocupa una superfície de 529,88 km².
Desguassa pel riu Upamayu- (Riu Mantaro)

## Referències

* ↑ Teofilo Laime Ajacopa, Diccionario Bilingüe Iskay simipi yuyayk'ancha, La Paz, 2007 : chincha. s. Norte. Punto cardinal. qucha, qhucha, quchacha. - s. Laguna. Lago pequeño. qucha, qhucha. - s. Lago. Gran masa de agua en una depresión.
* ↑ Diccionario Quechua - Español - Quechua, Academía Mayor de la Lengua Quechua, Gobierno Regional Cusco, Cusco 2005 (5-vowel-system): Chinchayqocha - s. Geog. (Topón. chincha, norte; qocha, lago: lago del norte.) Lago de considerables dimensiones en la meseta de Bombón en el departamento de Junín, Perú. chinchay - s. Zool. (Felis pardalis aequatorialis). Tigrillo. Orden carnívora, familia felidae. || v. Dirigir u orientar algo hacia el norte.
* ↑ Gobierno Regional de Junín, Plan de Desarrollo Regional Concertado Junín 2004-2007

## Enllaços externs

* Factsheet of the natural reserve Arxivat 2013-06-19 a Wayback Machine.
# Raia Gàrbuzova

Raia Gàrbuzova (Tbilisi, 25 de setembre de 1909 - DeKalb, 28 de gener de 1997), rus: Ра́я Га́рбузова va ser una violoncel·lista nascuda a Geòrgia.

## Carrera

Va fer el debut musical a Moscou el 1923 i va abandonar la Unió Soviètica el 1925. Va viure i va brindar recitals a Europa i la seva primera presentació fora d'aquest continent va serel 1935 a la ciutat de Nova York, Estats Units. Va emigrar al continent americà el 1939.
El 1948 es va casar amb el cardiòleg Kurt Biss i es va establir a Illinois. Va ensenyar música a la Universitat del Nord d'Illinois de 1973 fins que es va retirar el 1991. A més d'ensenyar en aquesta universitat, Garbousova va ser professora de música al Col·legi de Música Hartt en Hartford, Connecticut, entre altres institucions. El seu fill, el violista Paul Biss, es va casar amb la violinista Miriam Fried.
Durant la seva carrera va tocar amb una gran quantitat d'orquestres. Barber va compondre el seu propi concert per a cello i el va presentar a escala internacional sota la conducció de Serguéi Kusevitski i l'Orquestra Simfònica de Boston el 1946.

## Discografia parcial

* Samuel Barber: Concerto for Cello & Orchestra (Decca Records, 1966)

## Referències

* ↑ cello.org Raya Garbousova.
* ↑ Boston Symphonic Consultado el 8-4-2016.
# Clearstream

Clearstream Banking SA (CB) amb seu a Luxemburg, és la divisió de custòdia i liquidació de Deutsche Börse creada el gener de 2000 a través de la fusió de CEDEL i Deutsche Börse Clearing, part de Deutsche Börse Group que és propietària de la Borsa de Frankfurt.
CEDEL, establerta en 1971, era especialista en el clearing i settlement financer. El 1996 va obtenir una llicència bancària. El juliol de 2002, Deutsche Börse va adquirir el 50% restant de Clearstream International per 1,6 mil milions d'euros. L'estratègia de Deutsche Börse és ser una sitja per la integració vertical de valors, proveint serveis pel front i el back end en la negociació de valors. El 2008 va contribuir amb 489 milions d'Euros sobre el total d'1,5 milions d'Euros al EBIT de Deutsche Börse, gestionant 114 milions de transaccions, i custodiant valors per valor de 10.600 bilions d'Euros. (Deutsche Boers Informe Anual, 2008).

## Les acusacions de Denis Robert i el «Cas Clearstream»

El 2001 el periodista d'investigació Denis Robert i Ernest Backer, un executiu en CEDEL fins a maig de 1983, van publicar el llibre, Revelation en el qual van al·legar que Clearstream exercía un paper important en l'economia com a principal plataforma pel blanqueig de diners i l'evasió d'impostos a través d'un sistema il·legal de comptes secrets operant amb centenars de bancs, «mitjançant centenars de comptes confidencials per fer-ho indetectable», segons el Business Week. El periodista Denis Robert va ser demandat i condemnat en vuit ocasions pels tribunals francesos per difamació (Tribunal d'Apel·lació de París, 16 d'octubre de 2008).
Paral·lelament el 2003 es va iniciar el «Cas Clearstream» quan un becari robà llistes de comptes del banc luxemburguès que anaren a para a Imad Lahoud, un professor de matemàtiques ex-informàtic i ex-confident dels serveis secrets francesos; aquest, seguint les indicacions de Jean Louis Gergorin, ex-vicepresident d'EADS, adjuntà fraudulentament a les llistes de comptes desenes de noms de personalitats rellevants de la societat francesa, des de polítics francesos, passant per líders industrials i membres dels serveis, fins a artistes; un dels noms era el de Nicolas Sarkozy. El gener del 2004 Jean Louis Gergorin ensenyà la llista manipulada al ministre de l'interior francès d'aleshores Dominique de Villepin i li anuncià que l'entregaria a la justícia francesa. El 2007 sortí a la llum pública tot l'afer i posteriorment la fiscalia francesa acusà a Villepin d'instigar a la fabricació de la llista falsa per a perjudicar al seu rival polític, Nicolas Sarkozy, que aleshores es perfilava per succeir a Jacques Chirac en la presidencia de la República francesa. El judicia contra Villepin, Jean Louis Gergorin, Imad Lahoud se celebrà el 2009 i el 2010 resolgué que Villepin no havia tingut cap responsabilitat, condemnant als altres dos acusats a 18 mesos de presó.

## Enllaços externs

* Europa necessita un Sistema de Liquidació Independent
* De Villepin, jutjat en el "cas Clearstream"
* La absolución en el 'caso Clearstream' relanza la carrera política de Villepin
# Cleomitades (metge)

Cleomitades (en grec Κλεομυτταδες kleomyttades) va formar part de la sisena generació de la família dels asclepíades. Va viure probablement en una època que s'ha situat en el segle X aC, el que el fa un personatge gairebé mític. Era fill de Crisamis I i pare de Teodor. En parlen el bizantí Joan Tzetzes i el bibliògraf alemany Fabricius.

## Referències

* ↑ Smith, William (ed.). Dictionari of greek and roman biography and mithology. Vol I. Londres: Walton and Maberly, 1841, p. 797.
# Cleomedes d'Astipalea

Cleomedes (grec antic: Κλεομήδης, llatí: Cleomedes) va ser un atleta grec d'Astipalea del qual Plutarc i Pausànies recorden una llegenda referida a la 72a olimpíada (492 aC): es diu que llavors va matar el seu rival Icos d'Epidaure en un combat de boxa, i els jutges el van acusar d'haver lluitat de manera deslleial i el van castigar amb la pèrdua del triomf.
Va embogir, i va tornar a la seva illa i per la ràbia va pegar un cop de puny a un pilar que aguantava una escola, i va fer caure el pilar i tota l'escola. Va matar una seixantena de nens. Perseguit pel poble es va haver de refugiar al temple d'Atena i quan els que el perseguien van poder-hi entrar van veure que ja no hi era. Consultat l'oracle per saber què havia passat va respondre "ὕπατος ἡρώων Κλεομήδης Ἀστυπαλαιεύς ὅν θυσίαις τιμᾶθ᾽ ὡς μηκέτι θνητὸν ἐόντα", Cleomedes és el darrer dels herois i li heu de retre culte. Així es va fer.

## Referències

* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 109. ISBN 9788496061972.
# Jimmy Davies

Jimmy Davies (8 d'agost del 1929, Glendale, Califòrnia, 11 de juny del 1966, - Chicago)fou un pilot estatunidenc de curses automobilístiques nascut el Va córrer a la Champ Car a les temporades 1950-1955 incloent-hi la cursa de les 500 milles d'Indianapolis d'aquests anys. Jimmy Davies va morir en un accident disputant una cursa a Chicago.

## Resultats a la Indy 500

| Any | Cotxe | Sortida | Vel. mitjana | Ranking | Final | Voltes | V. líder | Retirat |
| 1950 | 22 | 27 | 130.402 | 23 | 17 | 128 | 0 | A 7 voltes |
| 1951 | 76 | 27 | 133.516 | 17 | 16 | 110 | 25 | Motor |
| 1953 | 53 | 32 | 135.262 | 32 | 10 | 193 | 0 | A 7 voltes |
| 1954 | 1 | - | - | - | 11* | ? | ? | Va acabar |
| 1955 | 15 | 10 | 140.274 | 5 | 3 | 200 | 0 | Va acabar |
| Totals | Totals | Totals | Totals | Totals | Totals | 631 | 25 | |
| Curses | 4 |
| Poles | 0 |
| Voltes líder | 25 |
| Victòries | 0 |
| Top 5 | 1 |
| Top 10 | 2 |
| Retirades | 1 |
(*) Cotxe compartit.

## A la F1

El Gran Premi d'Indianapolis 500 va formar part del calendari del campionat del món de la Fórmula 1 entre les temporades 1950 a la 1960. Els pilots que competien a la Indy durant aquests anys també eren comptabilitats pel campionat de la F1.
Jimmy Davies va participar en 5 curses de F1, debutant al Gran Premi d'Indianapolis 500 del 1950.

### Palmarès a la F1

* Participacions: 5
* Poles: 0
* Voltes Ràpides: 0
* Victòries: 0
* Pòdiums: 1
* Punts vàlids per la F1: 4
# Jimmy Douglas

Jimmy Douglas (12 de gener de 1898 - 5 de març de 1972) fou un futbolista estatunidenc. Va formar part de l'equip estatunidenc a la Copa del Món de 1930.
# Ciutat Vella

* No s'ha de confondre amb Barri Vell.
«Ciutat Vella» té aquests significats:
* Toponímia:
** Ciutat Vella de Barcelona, districte municipal de la ciutat de Barcelona
** Ciutat Vella de València districte municipal de la ciutat de València
** Ciutat Vella de Montevideo, barri de la ciutat de Montevideo
** Ciutat Vella d'Edimburg, barri d'Edimburg declarat Patrimoni mundial de la UNESCO
** Ciutat Vella de Dubrovnik, part de Dubrovnik declarada Patrimoni mundial de la UNESCO
** Ciutat Vella de la Corunya, part antiga de la Corunya declarada Monument històric-artístic
** Ciutat Vella de Quito, part antiga de Quito, declarada Patrimoni Mundial de la UNESCO
* Organitzaiocns: Club Bàsquet Ciutat Vella, associació esportiva de Barcelona
# Ciutat Universitària de Caracas

La Ciutat Universitària de Caracas és el campus principal de la Universitat Central de Veneçuela, posseeix una àrea construïda de 164,2 hectàrees (1,64 km²) i terrenys que arriben 202,53 hectàrees. Va ser declarada Patrimoni de la Humanitat per la UNESCO l'any 2000. Està localitzada a la Parròquia Sant Pere del Municipi Libertador de Caracas, Veneçuela.

## Referències

* ↑ Centre, UNESCO World Heritage. «Ciudad Universitaria de Caracas» (en anglès). [Consulta: 11 març 2021].
# Raimundo Calvo Moreno

Raimundo Calvo Moreno (c. 1905-1941) va ser un militar espanyol.

## Biografia

Funcionari del Ministeri de Treball, era membre de les Joventuts Socialistes Unificades (JSU). Després de l'esclat de la Guerra civil es va allistar en les milícies republicanes, aconseguint el rang de major de milícies. Durant algun temps va arribar a manar el Batalló alpí a la Sierra de Madrid. Posteriorment seria comandant de la 29a Brigada Mixta i de la 1a Divisió. Membre del PCE, va ser destituït i empresonat després del cop de Casado al març de 1939.
Capturat pels franquistes, va ser condemnat a mort i afusellat a Madrid el 3 de juliol de 1941.

## Referències

* ↑ Engel, 1999, p. 42.
* ↑ Martínez Bande, 1981, p. 294.
* ↑ Núñez i Rojas, 1997, p. 175.

## Bibliografia

* Engel, Carlos. Historia de las brigadas mixtas del Ejército Popular de la República. Almena Ediciones, 1999.
* Martínez Bande, José Manuel. La batalla de Pozoblanco y el cierre de la bolsa de Mérida. 1981: Ed. San Martín, 1981.
* Núñez, Mirta. Consejo de guerra: los fusilamientos en el Madrid de la posguerra (1939-1945). Madrid: Compañía Literaria, 1997.
# Ramon Robres i Lluch

Ramon Robles i Lluch (València, 21 d'octubre de 1914 - Monestir de la Trinitat, València, 10 de març de 2004) és un historiador, arxiver, bibliotecari, prevere, canonge i professor català.
Ordenat de sacerdot el 1942 a la població de Gandia, exercí com a tal a les parròquies d'Espadella, Argeleta, Toga, Torre-xiva, Vallat i Vilafermosa del Riu. Des de l'any 1947 residí a Roma, on obtingué els títols de doctor en història eclesiàstica per la Pontifícia Universitat Gregoriana, i de paleògraf, arxiver i diplomatista. A partir de l'any 1950, exercí de professor de l'assignatura d'història eclesiàstica al Seminari Metropolità de València, i també de patrologia, paleografia i arxivística. Robres ha estat membre fundador de l'Instituto Español de Estudios Eclesiásticos, amb seu a Roma i col·laborador de la revista Anthologia Annua. L'any 1961 guanyà per oposició la canongia d'arxiver i bibliotecari de la Catedral de València. Catedràtic de la Facultat de Teologia de València, exercí com a canonge arxiver a València, i fou vocal de la 'Junta Nacional del Tesoro Documental y Bibliográfico de la Iglesia Española' en 1971.

## Publicacions

* Una visita al Real Colegio Seminario de Corpus Christi de Valencia (1942)
* Epistolario inédito entre Fray Luis de Granada y el Patriarca Ribera (1947)
* Catálogo artístico ilustrado del Real Colegio y Seminario de Corpus Christi de Valencia, en col·laboració amb el també prevere Vicente Castell Maiques (1951)
* Avance de un estudio crítico sobre el patriarca Ribera (1958)
* Don Juan de Ribera, Patriarca de Antioquía, Arzobispo de Valencia (1958)
* San Juan de Ribera (1960), El comendador Jaime Juan Falcó: ciencia, humanismo y esclavos, 1522-1594 (1971)
* Visto y oído: Don Eladio España un apóstol de la juventud en el Sacramento de la Reconciliación (1894-1972) (1982)
* Sermones: sermones de los tiempos litúrgicos (1987-2001).
També ha col·laborat en diverses revistes especialitzades, com Hispania, el Butlletí de la Societat Castellonenca de Cultura o Anthologica annua.

## Referències

* 1 2 «Ramón Robres Lluch Valencia, 21-10-1914 - 10-3-2004». Personajes destacados. Arxiu de la Catedral de València. [Consulta: 9 setembre 2022].
* 1 2 3 4 «Ramon Robles i Lluch». Gran Enciclopèdia Catalana. Barcelona: Grup Enciclopèdia Catalana [Consulta: 9 setembre 2022].
* 1 2 Cárcel Ortí, Vicente «Ramón Robres Lluch (1914-2004). Una vida al servicio de la Historia de la Iglesia». Anales valentinos: revista de filosofía y teología, Vol. 30, Núm. 59, 2004, pàgs. 173-186.
* 1 2 Sáez, Emilio; Rossell, Mercé. «Robres Lluch, Ramón». A: Repertorio de Medievalismo Hispánico (1955-1975) III N- R (3675-4885). Barcelona: Ediciones «El Albir», S.A., 1983, pàgs. 390-391. ISBN 84-7370-065-1 [Consulta: 9 setembre 2022]. Arxivat 9 de setembre 2022 a Wayback Machine.
* ↑ Boletín de la ANABA. Asociación Nacional de Bibliotecarios, Archiveros y Arqueólogos, Núm. 1, 1971, pàg. 56. ISSN: 0044-9288.
* ↑ «Ramón Robres Lluch». Dialnet. [Consulta: 9 setembre 2022].
# Jon Gangoiti Llaguno

Jon Gangoiti Llaguno (Bilbao, 5 de novembre de 1951) és un polític i economista basc, senador i diputat al Congrés dels Diputats i al Parlament Europeu.

## Biografia

Llicenciat en ciències econòmiques i militant del Partit Nacionalista Basc, fou elegit diputat per Biscaia a les eleccions generals espanyoles de 1982, formant part de la Comissió de Defensa Congrés dels Diputats. Tornà a ser elegit diputat a les eleccions de 1986, però poc després renuncià al càrrec per a ocupar un escó al Parlament Europeu de 1987 a 1992.
Posteriorment fou escollit senador per Biscaia a les eleccions generals espanyoles de 1993 i 1996. Ha estat vicepresident segon de la Comissió d'Indústria del Senat. El 2001 fou nomenat director de Bilbao Air.

## Referències

* ↑ Fitxa de Jon Gangoiti al Congrés dels Diputats, II Legislatura
* ↑ Fitxa del Congrés dels Diputats, IV Legislaatura
* ↑ Fitxa del Parlament Europeu
* ↑ Fitxa del Senat
* ↑ Tierra de empresarios, El Mundo
# Condicional (programació)

En programació d'ordinadors, les sentències condicionals o expressions condicionals són característiques dels llenguatges de programació que efectuen diverses accions depenent si una condició booleana es compleix o no. Una construcció habitual és la if-then-else (si-llavors-sinó), que, si una condició es compleix, llavors executa un bloc de codi; sinó, n'efectua un altre. La sentència else és sovint opcional, i en alguns casos s'inclou la sentència else if. Aquesta afegeix una altra condició que s'executa si aquesta es compleix i la primera no. Per exemple (escrit en Python):

## Vegeu també

* IFTTT
Viccionari
# Tennis als Jocs Olímpics d'estiu de 1904 - Dobles masculins

La competició de dobles masculins va ser una de les proves del programa de tennis als Jocs Olímpics de Saint Louis de 1904. La competició es disputà entre el 29 d'agost al 5 de setembre de 1904, amb la participació de 15 parelles de dues nacions, de fet, tots estatunidencs excepte un tennista alemany.

## Classificació

| Posició | Nom | País |
| | Edgar Leonard Beals Wright | Estats Units |
| | Alphonzo Bell Robert LeRoy | Estats Units |
| | Clarence Gamble Arthur Wear | Estats Units |
| | Joseph Wear Allen West | Estats Units |
| 5 | Frank Wheaton Edwin Hunter | Estats Units |
| 5 | Charles Cresson Semp Russ | Estats Units |
| 5 | Ralph McKittrick Dwight F. Davis | Estats Units |
| 5 | Hugh Jones Harold Kauffman | Estats Units |

## Quadre

| 1a ronda | 1a ronda | 1a ronda | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Final | Final | Final |
| Frank Wheaton Edwin Hunter | | |
| ningú | | | Frank Wheaton Edwin Hunter | 1 | 4 | |
| Clarence Gamble Arthur Wear | 6 | 7 | Clarence Gamble Arthur Wear | 6 | 6 | |
| N. M. Smith Joseph Charles | 3 | 5 | | | | | Clarence Gamble Arthur Wear | 1 | 2 | |
| Edgar Leonard Beals Wright | 6 | 7 | | | | | Edgar Leonard Beals Wright | 6 | 6 | |
| Wilfred Blatherwick Orien Vernon | 4 | 5 | Edgar Leonard Beals Wright | 6 | 5 | 6 | | | | |
| Charles Cresson Semp Russ | 7 | 6 | Charles Cresson Semp Russ | 2 | 7 | 3 | | | | |
| Forest Montgomery James Tritle | 5 | 2 | | | | | | | | | Edgar Leonard Beals Wright | 6 | 6 |
| Ralph McKittrick Dwight F. Davis | 6 | 6 | | | | | | | | | Alphonzo Bell Robert LeRoy | 4 | 4 |
| Nathaniel Semple Malcolm MacDonald | 1 | 1 | Ralph McKittrick Dwight F. Davis | 6 | 4 | | | | | |
| Alphonzo Bell Robert LeRoy | 6 | 6 | Alphonzo Bell Robert LeRoy | 8 | 6 | | | | | |
| Paul Gleason Hugo Hardy | 3 | 1 | | | | | Alphonzo Bell Robert LeRoy | 2 | 6 | 6 |
| Hugh Jones Harold Kauffman | 6 | 8 | | | | | Joseph Wear Allen West | 6 | 1 | 2 |
| George Stadel Frederick Semple | 1 | 6 | Hugh Jones Harold Kauffman | 3 | 6 | 4 | | | | |
| Joseph Wear Allen West | 6 | 6 | Joseph Wear Allen West | 6 | 4 | 6 |
| Andrew Drew Douglas Turner | 3 | 4 | | | | |

## Enllaços externs

* Quadre dobles masculins Arxivat 2016-07-19 a Wayback Machine. a ITF (anglès)
# Bernarda de Lacerda

Bernarda Ferreira de Lacerda (1596-1644) va ser una educadora, escriptora i dramaturga portuguesa, que escrigué en portuguès i, sobretot, en castellà. Va néixer a Porto el 1595 i va morir el 1644, i va ser lloada tant per Manuel de Gallegos com per Lope de Vega.
Vieira Mendes la descriu com a filla del president de Portugal, Inácio Ferreira Leitão. Va publicar la primera part de l' Hespaña libertada, poema èpic en castellà dedicat a Felip III de Castella, el 1618, i Soledades de Buçaco, també en castellà, a Lisboa en 1634. La segona part de l' Hespaña libertada va ser publicada el 1673 per la seva filla Maria Clara de Meneses. També es recorda per haver participat en dues justes poètiques: Montalban 1636, folis 42, 46 i 137, i Grande de Tena, foli 134.

## Referències

* ↑ Samuel Maunder. The biographical treasury: a dictionary of universal biography. Longman, Brown, Green & Longmans, 1842, p. 169 [Consulta: 19 octubre 2012].
* ↑ Gwyn Fox. Subtle Subversions: Reading Golden Age Sonnets by Iberian Women. CUA Press, 1 juny 2008, p. 189. ISBN 978-0-8132-1528-0 [Consulta: 19 octubre 2012].
* ↑ do Ceo, Violante «Rimas varias». Classicos Presenca, 4, pàg. 82.
* ↑ Diaz, Jose Simon. Siglos de Oro: Indice de Justas Poeticas. Madrid: CSIC, 1962.
# Bernardevansita

La bernardevansita és un mineral de la classe dels òxids. Rep el nom en honor del doctor Bernard W. Evans (n. 1934), professor emèrit de mineralogia i petrologia a la Universitat de Washington, a Seattle (Estats Units).

## Característiques

La bernardevansita és un selenit de fórmula química Al₂(SeO₃)₃·6H₂O. Va ser aprovada com a espècie vàlida per l'Associació Mineralògica Internacional l'any 2022 i publicada en el mes de gener de 2023. Cristal·litza en el sistema monoclínic. És una espècie dimorfa de l'alfredopetrovita.
Les mostres que van servir per a determinar l'espècie, el que es coneix com a material tipus, es troben conservades al Museu Mineral de la Universitat d'Arizona, a Tucson (Arizona), amb el número de catàleg: 22712, i al projecte RRUFF, amb el número de mostra: r210010.

## Formació i jaciments

Va ser descoberta a la mina El Dragón, situada a la municipalitat de Porco, dins la província d'Antonio Quijarro (Departament de Potosí, Bolívia). Aquesta mina boliviana és l'únic indret de tot el planeta on ha estat descrita aquesta espècie mineral.

## Referències

* ↑ «Bernardevansite» (en anglès). Mindat. [Consulta: 1r gener 2023].
* ↑ Miyawaki, Ritsuro; Hatert, Frédéric; Pasero, Marco; Mills, Stuart J. «IMA Commission on New Minerals, Nomenclature and Classification (CNMNC) – Newsletter 70». European Journal of Mineralogy, 34, 6, 09-12-2022, pàg. 591–601. DOI: https://doi.org/10.5194/ejm-34-591-2022 [Consulta: 31 desembre 2022].
* 1 2 Yang, Hexiong; Gu, Xiangping; Jenkins, Robert A.; Gibbs, Ronald B.; Downs, Robert T. «Bernardevansite, Al2(Se4+O3)3⋅6H2O, dimorphous with alfredopetrovite and the Al-analogue of mandarinoite, from the El Dragón mine, Potosí, Bolivia». Mineralogical Magazine, 87, 3, 01-06-2023, pàg. 407–414. DOI: https://doi.org/10.1180/mgm.2023.7 [Consulta: 8 agost 2023].
# Pallissa Senllí

La Pallissa Senllí és una pallissa del terme municipal de Conca de Dalt, dins de l'antic terme d'Hortoneda de la Conca, pertanyent a l'antiga caseria dels Masos de la Coma, al límit nord-est del municipi.
És una de les construccions de les bordes dels Masos de la Coma, a la Coma d'Orient. És, amb la Borda de Senllí, la Borda de Maladent i la seva pallissa, una de les ocupen el centre de la Coma d'Orient. Té, igual que l'altra pallissa, la borda corresponent.

## Enllaços externs

* Institut Cartogràfic de Catalunya
# Grozni

* Aquest article tracta sobre la capital de Txetxènia. Vegeu-ne altres significats a «Grozni (desambiguació)».
Grozni (en txetxè: Соьлжа-ГӀала Sölža-Ġala; en rus: Гро́зный), és la capital de la república caucàsica de Txetxènia, a la Federació Russa, així com de l'autoproclamada República Txetxena d'Itxkèria. Els rebels txetxens han anomenat la ciutat Djovkhar Ghaala en honor de Dzokhar Dudáiev. Segons el Cens rus (2002) tenia 210.720 habitants.
Es considera que Aleksei Iermolov va fundar-la el 1918, quan destacaments cosacs establiren l'enclavament militar de Grosnaia, de gran importància durant la invasió russa del Caucas. Durant la primera i la segona guerra de Txetxènia la ciutat va quedar quasi totalment destruïda, però a partir de 2003 es va dur a terme un procés de reconstrucció a gran escala en què gairebé ja no hi ha vestigis d'aquesta destrucció.

## Llocs d'interès

* La Mesquita Akhmat Kadírov, inaugurada l'any 2008.

## Ciutats agermanades

* Polònia - Varsòvia, Polònia (1997)
* Ucraïna - Odessa, Ucraïna
* Turquia - Sivas, Turquia

## Referències

* ↑ Minahan, James. Encyclopedia of the Stateless Nations: Ethnic and National Groups Around the World A-Z (en anglès). ABC-CLIO, 2002, p. 438. ISBN 9780313076961.
* ↑ «Seven years after the end of the war, is it safe to travel in Chechnya?». RBTH, 25-11-2016.
* ↑ «Miasta partnerskie Warszawy» (en polonès). Warsaw. Arxivat de l'original el 2014-04-07. [Consulta: 19 setembre 2019].
* ↑ Uzaklar Yakinlaşti – Sivas Twin Towns Arxivat 27 December 2013$^{[Datemismatch]}$ a Wayback Machine.

## Vegeu també

* Liudmila Turíxtxeva
* Makka Sagaipova
# Palagonia

Palagonia (sicilià Palagunìa) és un municipi italià, dins de la ciutat metropolitana de Catània. L'any 2008 tenia 16.452 habitants. Limita amb els municipis de Lentini (SR), Militello in Val di Catania, Mineo i Ramacca.

## Administració

Llista d'alcaldes :
| Període | Identitat | Partit |
| 2008- | Francesco Calanducci | Centre |

## Personatges il·lustres

* Saverio Sinatra, pare de Frank Sinatra, era originari de Palagonia.